### Resume

Vejle Kommune ønsker at styrke udviklingen i Give, herunder detailhandelen og bosætningen i [adresse]. Lokalplan nr. 1310 følger op på byvisionen for Give, der har fokus på at bruge bymiljøet til at skabe værdi for erhvervslivet, familielivet og handelslivet. Lokalplanen koncentrerer butikslivet i handelsgaderne [adresse], [adresse] og på [adresse]. Derudover indeholder lokalplanen bestemmelser for nybyggeri, der skal sikre, at bymiljøet i [adresse] styrkes arkitektonisk.

Lokalplanforslaget har været i høring fra 10. oktober til 12. december 2022, og der blev afholdt borgermøde 22. november 2022. I høringsperioden er der indkommet 14 indsigelser. Indsigelserne har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik:

Teknisk Udvalg besluttede på mødet 14. januar 2020, pkt. nr. 11, at igangsætte udarbejdelse af lokalplan nr. 1310.

Byrådet besluttede på møde 6. september 2022, pkt. nr. 199, at sende lokalplanen i offentlig høring.

Lokalplanen har været i offentlig høring fra 10. oktober 2022 til 12. december 2022.

Der har været afholdt borgermøde 22. november 2022.

Teknisk Udvalg drøftede på mødet 7. februar 2023, pkt. nr. 42, anvendelsen til butikker i den vestlige del af [adresse], samt i stationsbygningen.

Indsigelser/bemærkninger og ændringer af lokalplanen:

Der er i høringsperioden modtaget 14 høringssvar, hvoraf ét omfatter en underskriftsindsamling, med 278 underskrifter.

Høringssvarene drejer sig i hovedoverskrifter om ønsket om muligheden for at etablere boliger i stueetagen i den vestlige del af [adresse], muligheden for at anvende stationsbygningen til butik mm., og om fastholdelse af [adresse] som park. Underskriftsindsamlingen omhandler ønsket om at fastholde Gullestrups Have som park.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

Indsigelserne har givet anledning til, at Teknik & Miljø foreslår følgende ændringer i lokalplanen:

* Der gives mulighed for at anvende stueetager til bolig i [adresse] 18, 19, 21, 22 og 23, som besluttet af Teknisk Udvalg på møde den 7. februar 2023.
* Redegørelsen suppleres med afsnit om relevante bestemmelser i Jernbaneloven, jvf. indsigelse fra Banedanmark.
* Der udlægges et delområde til offentlige formål, der omfatter [adresse], parkeringsrunddellen ved [adresse], samt Bøgetorvet.

Det præciseres i lokalplanen, at Gullestrups Have kun kan anvendes som park, med dertil hørende faciliteter

[adresse]:

Lokalplanområdet er privatejet og i byzone, og en frafaldserklæring er derfor ikke nødvendig.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanen giver mulighed for etablering af nye boliger i [adresse] ved at udnytte eksisterende bygninger og bebyggede arealer, således at byen og dens eksisterende faciliteter også i fremtiden kan udvikle sig til en levende by med bolig- og handelsmuligheder.

Dette medvirker til at reducere lokalplanens forventede klimaaftryk.

### Sagens videre forløb

Sagen skal behandles af Økonomiudvalget og Byrådet.

### Historik

Teknik- og Miljødirektøren indstiller, 7. marts 2023, pkt. 65:

at udvalget anbefaler over for byrådet, at lokalplan nr. 1310 vedtages endeligt med de af forvaltningen indstillede ændringer, samt

at indsigerne orienteres om byrådets behandling af indsigelserne og om Teknik & Miljøs bemærkninger til indsigelserne.

Beslutning fra Teknisk Udvalg, 7. marts 2023, pkt. 65:

Anbefalet.

Beslutning fra Økonomiudvalget, 20. marts 2023, pkt. 72:

Anbefales.

### Beslutning

Godkendt.